Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8233

b) éjszakai órákban: – a leszálló fények kétszeri felvillantása, vagy ha ez nincs felszerelve, a navigációs fények kétszeri bekapcsolása és kikapcsolása. 2007/70/II. szám 4.2 Földi látjelek Megjegyzés. – A földi látjelek részletes leírását lásd az Annex 14-ben. 4.2.1 Leszállási tilalom Amikor a jelmezőben sárga átlókkal ellátott vörös négyszöget helyeznek el vízszintesen (1.2. ábra), az azt jelzi, hogy a leszállás tilos és a tilalom tartós jellegű. 1.2. ábra 4.2.2 A megközelítéskor és a leszálláskor különleges óvatosság szükséges. A jelmezőben vízszintesen elhelyezett, egy sárga átlóval ellátott vörös négyszög (1.3. ábra) azt jelenti, hogy a munkaterület rossz állapota, vagy bármely más ok miatt a megközelítés, vagy a leszállás során különleges óvatossággal kell eljárni. 1.3. ábra 4.2.3 Futópályák és gurulóutak használata 4.2.3.1 A jelmezőben vízszintesen elhelyezett fehér színű súlyzó alakú jel (1.4. ábra) azt jelenti, hogy a légijárműveknek felszállásra, valamint leszállásra csak a futópályát, gurulásra pedig csak a gurulóutakat lehet használni. 1.4. ábra 4.2.3.2 A jelmezőben vízszintesen elhelyezett, a 4.2.3.1 pontban leírttal azonos, de a kör alakú részekben a tengelyre merőleges fekete sávokkal ellátott fehér súlyzó alakú jel (1.5. ábra) azt jelenti, hogy csak a felszállásokat és leszállásokat kell a futópályán végrehajtani, egyéb manőverek végrehajtására a futópályák és a gurulóutak használata nem kötelező. 1.5. ábra 2007/70/II. szám 4.2.4 Lezárt futópályák és gurulóutak A futópályákon és gurulóutakon, vagy azok részein vízszintesen elhelyezett, feltűnő sárga vagy fehér egyszerű kereszt alakú jelek (1.6. ábra) azt jelentik, hogy az adott terület nem alkalmas a légijárművek mozgására. 1.6. ábra 4.2.5 Leszállási vagy felszállási irányok 4.2.5.1 Vízszintesen elhelyezett fehér, vagy narancs színű “T” alakú leszállójel (1.7. ábra) jelzi a légijárművek számára a leszállás és felszállás irányát, amelyet a “T” tengelyével párhuzamosan, a keresztszár felé kell végrehajtani. Megjegyzés. – Éjszaka a “T” jelet teljesen, vagy körvonalaiban fehér fénnyel kell kivilágítani. 1.7. ábra 4.2.5.2 A repülőtéri irányító tornyon, vagy annak közelében függőlegesen elhelyezett két számjegy (1.8. ábra) jelzi a munkaterületen lévő légijárműveknek a felszállási irányt a mágneses iránytű közelebbi fokához kerekített 10 fokos egységben kifejezve. 1.8. ábra 4.2.6 Jobb forgalmi kör A jelmezőben, vagy a használatos futópálya, illetve a leszállási sáv végénél vízszintesen elhelyezett feltűnő színű, jobbra mutató nyíl (1.9. ábra) azt jelzi, hogy leszállás előtt, valamint felszállás után, a fordulókat jobbra kell végezni. 1.9. ábra 2007/70/II. szám 4.2.7 Légiforgalmi szolgálatok bejelentő irodája Függőlegesen elhelyezett táblán, sárga alapon, fekete “C” betű (1.10. ábra) a légiforgalmi szolgálatok bejelentő irodáját jelzi. 1.10. ábra 4.2.8 Vitorlázó repülés folyik A jelmezőben vízszintesen elhelyezett fehér színű kettős kereszt (1.11. ábra) azt jelzi, hogy a repülőteret vitorlázók használják, és hogy vitorlázó repülés folyik. 1.11. ábra

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes